บริษัท Tesla กำไรดี ขนาดไหน ?
Tesla ทำกำไรได้ดีขนาดไหน ? ลงทุนแมนจะเล่าให้ฟัง
7 ธ.ค. 2565

บริษัท Tesla กำไรดี ขนาดไหน ? /โดย ลงทุนแมน
หลังจากที่ข้อความ “สวัสดีประเทศไทย” ได้ปรากฏออกมาในช่วงเดือนที่แล้ว วันนี้ Tesla ก็ได้เปิดตัวในประเทศไทย ในรุ่น Tesla Model Y และ Model 3 อย่างเป็นทางการ
แต่ด้วยความที่ตลาดรถยนต์ เรียกได้ว่าเป็นตลาดที่มีผู้เล่นมากราย และผู้เล่นรายใหญ่ก็มาจากทั้งสหรัฐอเมริกา ยุโรป รวมถึงเอเชีย
วันนี้ เราลองมาดูกันว่า Tesla ทำกำไรได้ดีขนาดไหน ?
ลงทุนแมนจะเล่าให้ฟัง
╔═══════════╗
ภาวะเงินเฟ้อ ตลาดผันผวนแบบนี้ ติดตามข่าวเศรษฐกิจแบบเน้น ๆ จากหลายเพจได้ใน Blockdit - คอนเทนต์แพลตฟอร์มที่มีผู้ใช้งานเป็นประจำ 2 ล้านคน ลองใช้ฟรี 
╚═══════════╝
เริ่มกันที่ รายได้ของบริษัท Tesla ช่วงที่ผ่านมา
ปี 2020 รายได้ 1,100,000 ล้านบาท 
ปี 2021 รายได้ 1,900,000 ล้านบาท
9 เดือนแรก ปี 2022 รายได้ 2,000,000 ล้านบาท
ในขณะที่ หากเรามาดูที่กำไร
ปี 2020 กำไร 24,000 ล้านบาท
ปี 2021 กำไร 190,000 ล้านบาท
9 เดือนแรก ปี 2022 กำไร 310,000 ล้านบาท
จะเห็นได้ชัดว่า Tesla เติบโตแบบก้าวกระโดด ทั้งรายได้ ที่เพียง 9 เดือนแรกของปีนี้ ทำได้เป็น 2 เท่า เมื่อเทียบกับทั้งปี 2020 รวมถึงกำไรที่เติบโตขึ้นเป็น 13 เท่า ในช่วงเวลาเดียวกัน
ซึ่งหากเรามาดูภาพรวมทั้งบริษัท รายได้ทุก ๆ 100 บาทของบริษัท Tesla จะเป็นกำไรมากถึง 15.5 บาท หรือก็คือบริษัทมีอัตรากำไรสุทธิ สูงถึง 15.5%
แล้วผู้ผลิตรถยนต์รายอื่น ๆ มีความสามารถในการทำกำไรกัน มากขนาดไหน ?
- Ferrari มีอัตรากำไรสุทธิ 18.9%
- Tesla มีอัตรากำไรสุทธิ 15.5% 
- Toyota มีอัตรากำไรสุทธิ 7.4%
- Volkswagen มีอัตรากำไรสุทธิ 6.7%
- General Motors มีอัตรากำไรสุทธิ 5.9%
- BYD มีอัตรากำไรสุทธิ 2.9%
จะเห็นได้ว่า Tesla มีความสามารถในการทำกำไรอยู่ในระดับเดียวกันกับแบรนด์รถหรูอย่าง Ferrari
และทำกำไรเก่งกว่าเจ้าตลาดอย่าง Toyota มากเป็น 2 เท่า โดยสาเหตุสำคัญที่บริษัท Tesla ทำกำไรเก่งก็เพราะว่า
Tesla สามารถโฟกัสการลงทุนเฉพาะรถยนต์ไฟฟ้าได้เลย และสามารถลดขั้นตอนในการประกอบลงได้ จากการใช้งานเครื่องหล่อฉีดที่พัฒนาขึ้นมา ชื่อว่า Tesla Giga Press
ที่เข้ามาช่วยลดขั้นตอนการสร้างโครงรถยนต์จาก 70 ขั้นตอน เหลือเพียงขั้นตอนเดียว
นอกจากนี้ ก็จะมีเรื่องของช่องทางการขายออนไลน์เป็นหลัก ซึ่งมีต้นทุนต่ำกว่าผู้ประกอบการรถยนต์ดั้งเดิมรายอื่น
ในขณะที่ภาครัฐของประเทศต่าง ๆ ก็มีมาตรการสนับสนุน เช่น การลดภาษีรถยนต์ เพื่อจูงใจให้ประชาชนหันมาใช้รถยนต์ไฟฟ้ากันมากขึ้นอีกด้วย
รวมถึงการมีความเป็นแบรนด์ ทั้งในผลิตภัณฑ์ที่ชัดอย่างการเป็นผู้ผลิตรถยนต์ไฟฟ้า และตัวผู้นำอย่าง อีลอน มัสก์ เอง ที่นับเป็นแบรนด์ เป็นแม่เหล็กที่ดึงดูดความสนใจของผู้คนได้ตลอดเวลา
ตัวอย่างเช่น ในวันนี้ที่ทุกสำนักสื่อพร้อมใจกัน รายงานเกี่ยวกับการเปิดตัว Tesla ในประเทศไทยแทบทุกราย โดยบริษัทแทบจะไม่ต้องมีค่าใช้จ่ายด้านการตลาดต่อสื่อเลยแม้แต่นิดเดียว
คล้ายกันกับแบรนด์อย่าง Apple ที่เปิดตัวผลิตภัณฑ์แต่ละที ก็มีแต่คนพร้อมใจกันนำเสนอให้
เรื่องนี้ ก็เป็นอีกส่วนสำคัญที่ทำให้ ค่าใช้จ่ายในการขาย โฆษณาของ Tesla อยู่ในระดับที่ไม่สูง สะท้อนให้เห็นจากค่าใช้จ่าย SG&A หรือค่าใช้จ่ายในการขาย ที่คิดเป็นเพียง 5% เมื่อเทียบกับรายได้ ซึ่งต่ำกว่า Toyota เป็น 2 เท่า
ด้วยเหตุผลทั้งหมดนี้เอง จึงทำให้ Tesla เป็นแบรนด์รถยนต์ที่มีความสามารถในการทำกำไรในระดับสูง ซึ่งกองทุนเปิด MEGA10 และ MEGA10RMF ก็จะมีการเข้าไปลงทุนในบริษัทแห่งนี้ด้วย
โดยกองทุนนี้จะเข้าไปลงทุนใน 10 บริษัท ทรงอิทธิพล ที่สุดในโลก ซึ่งกำลังจะ IPO ในวันที่ 8 ถึง 20 ธันวาคม ที่จะถึงนี้
สามารถจองซื้อได้ที่ 
คำเตือน: กองทุนรวมนี้มีลักษณะเฉพาะและความเสี่ยงเฉพาะ ผู้ลงทุนควรทำความเข้าใจลักษณะ เงื่อนไขผลตอบแทน และความเสี่ยงของกองทุนรวม ก่อนตัดสินใจลงทุน ดูข้อมูลเพิ่มเติมที่ 
╔═══════════╗
ภาวะเงินเฟ้อ ตลาดผันผวนแบบนี้ ติดตามข่าวเศรษฐกิจแบบเน้น ๆ จากหลายเพจได้ใน Blockdit - คอนเทนต์แพลตฟอร์มที่มีผู้ใช้งานเป็นประจำ 2 ล้านคน ลองใช้ฟรี 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
YouTube - 
TikTok - 
Spotify - 
Apple Podcasts - 
Soundcloud - 
References
-Tesla Thailand
-Tesla Quarterly Update
-Yahoo Finance